CELEX: 32013D0525
Language: sl
Date: 2013-10-22 00:00:00
Title: 2013/525/EU: Izvedbeni sklep Sveta z dne 22. oktobra 2013 o spremembi Izvedbenega sklepa 2011/77/EU o finančni pomoči Unije Irski

24.10.2013   
            
            
               SL
            
            
               Uradni list Evropske unije
            
            
               L 282/71
            
         IZVEDBENI SKLEP SVETA
   z dne 22. oktobra 2013
   o spremembi Izvedbenega sklepa 2011/77/EU o finančni pomoči Unije Irski
   (2013/525/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Na prošnjo Irske je Svet Irski odobril finančno pomoč z Izvedbenim sklepom 2011/77/EU (2) v podporo korenitemu ekonomskemu in reformnemu programu, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v euroobmočju in v Uniji.
            
         
               (2)
            
            
               Komisija je 10. julija 2013 zaključila deseti pregled irskega programa gospodarskih reform.
            
         
               (3)
            
            
               Da bi omogočili obsežno in natančno oceno skladnosti programa v okviru skrbno opravljene končne ocene, ter zagotovili, da se odločitev o sprostitvi zadnjega obroka izvede pravočasno, je treba podaljšati za kratek čas obdobje razpoložljivosti finančne pomoči.
            
         
               (4)
            
            
               Izvedbeni sklep 2011/77/EU bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Člen 1(2) Izvedbenega sklepa 2011/77/EU se nadomesti z naslednjim:
   
      „2.   Finančna pomoč se da na voljo v obdobju treh let in dveh mesecev z začetkom od prvega dneva po začetku veljavnosti tega sklepa.“
   
   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Irsko.
   
      V Luxembourgu, 22. oktobra 2013
      
         
            Za Svet
         
         
            Predsednik
         
         L. LINKEVIČIUS
      
   
   
      (1)  UL L 118, 12.5.2010, str. 1.
   
      (2)  Izvedbeni sklep Sveta 2011/77/EU z dne 7. decembra 2010 o finančni pomoči Unije Irski (UL L 30, 4.2.2011, str. 34).